CELEX: 62019TN0043
Language: mt
Date: 2019-01-24 00:00:00
Title: Kawża T-43/19: Rikors ippreżentat fl-24 ta’ Jannar 2019 – WV vs SEAE

18.3.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 103/52
            
         
      Rikors ippreżentat fl-24 ta’ Jannar 2019 – WV vs SEAE
      (Kawża T-43/19)
      (2019/C 103/68)
      Lingwa tal-kawża: il-Franċiż
      
         Partijiet
      
      
         Rikorrenti: WV (rappreżentant: É. Boigelot, avukat)
      
         Konvenut: Is-Servizz Ewropew għall-Azzjoni Esterna
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni ta’ ċaħda tat-talba għal kumpens meħuda fit-28 ta’ Marzu 2018 mill-Awtorità tal-Ħatra kif ukoll, jekk ikun hemm bżonn, id-deċiżjoni ta’ ċaħda tal-ilment tas-26 ta’ Ġunju 2018 u adottata fis-26 ta’ Ottubru 2018;
               
            
                  —
               
               
                  konsegwentement, tilqa’ t-talba għal kumpens kif ifformulata mir-rikorrenti skont l-Artikolu 90(1) tar-Regolamenti tal-Persunal u deskritta fl-atti tad-29 ta’ Novembru 2017, tirrikonoxxi u tagħti lir-rikorrenti l-ħlas ta’ kumpens mingħand is-SEAE, evalwat bla ħsara għal żieda matul il-proċedura, għal EUR 690 000, ammont stabbilit ex aequo et bono, bħala danni materjali, morali, ħsara għar-reputazzjoni u professjonali kkunsidrati flimkien, ammont stabbilit fil-31 ta’ Jannar 2019 u bla ħsara għal żieda fil-mori tal-kawża u bla ħsara li jintalab kumpens għal telf ta’ dħul futur minħabba tluq possibbli mill-istituzzjonijiet;
               
            
                  —
               
               
                  tikkundanna lill-konvenut għall-ispejjeż kollha, konformement mal-Artikolu 134 tar-Regoli tal-Proċedura tal-Qorti Ġenerali tal-Unjoni Ewropea.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka motiv uniku, ibbażat fuq il-ksur, b’mod partikolari, tal-Artikolu 12, 12a, 22b, 24, 25 u 26 tar-Regolamenti tal-Persunal tal-Unjoni Ewropea (iktar ’il quddiem ir-“Regolamenti tal-Persunal”), tal-Artikoli 1 u 2 tal-Anness IX tar-Regolamenti tal-Perusnal, u tar-Regolament (KE) Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-protezzjoni ta' individwu fir-rigward ta’ l-ipproċessar ta’ data personali mill-istituzzjonijiet u l-korpi tal-Komunità u dwar il-movement liberu ta’ dak id-data (ĠU Edizzjoni Speċjali bil-Malti, Kapitolu 13, Vol. 26, p 102).
      Ir-rikorrenti tinvoka, ukoll, minn naħa, permezz tal-motiv, il-ksur b’mod partikolari tal-Artikoli 41, 47 u 52 tal-Karta tad-Drittijiet Fundamentali tal-Unjoni Ewropea, il-ksur tal-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali, tad-drittijiet tad-difiża, u tal-prinċipju ta’ kontradittorju kif ukoll tal-Artikolu 296 TFUE.
      Min-naħa l-oħra, hija tqis li l-amministrazzjoni kienet ukoll wettqet abbuż ta’ liġi u użu ħażin ta’ proċedura, minbarra l-ksur manifest tal-prinċipju ta’ aspettattivi leġittimi u ta’ opportunitajiet ugwali għall-partijiet. Ir-rikorrenti tqis li d-deċiżjoni kkontestata hija vvizzjata minn ksur tal-prinċipju li jimponi fuq l-amminstrazzjoni li tistabbilixxi deċiżjoni biss fuq motivi legalment ammissibbli, jiġifieri rilevanti u mhux ivvizzjati minn żball/żbalji manifest(i) ta’ evalwazzjoni, ta’ fatt jew ta’ liġi, kif ukoll minn ksur tal-prinċipji ta’ proporzjonalità, tad-dmir ta’ assistenza u ta’ premura, tat-termnu raġonevoli u tal-prinċipju ta’ amministrazzjoni tajba.
      Għalhekk id-deċiżjoni kkontestata kienet ibbażata fuq evalwazzjoni parzjali, imxaqilba u tendenzjuża tal-fatti, u tar-regoli ta’ dritt applikabbli.
      Ir-rikorrenti ssostni, essenzjalment, li mingħajr dubju teżisti rabta kawżali bejn in-nuqqasijiet imwettqa mill-Awtorità tal-Ħatra u d-danni sostnuti, peress li dan l-aġir illeċitu jikkawża dannu gravi għall-integrità professjonali, morali u finanzjarja tar-rikorrenti. Fil-fatt, in-nuqqas imwettaq huwa intiż sabex iċappas jew jirvina r-reputazzjoni tar-rikorrenti fil-konfront tal-interlokuturi interni u esterni tagħha, u jikkawżalha telf reali ta’ opportunità ta’ żvilupp professjonali, billi konsegwentement iqiegħda f’sitwazzjoni ta’ bla saħħa, li hija fl-oriġini ta’ ansjetà u/jew ta’ stat ta’ tħassib u ta’ inċertezza permanenti fir-rigward tal-futur.